HIV λοίμωξη και νευροφλεγμονή στο ΚΝΣ &amp; ΠΝΣ
Creators: name: Νικολαΐδης, Ιωάννης Παύλου
Publisher: name: Aristotle University of Thessaloniki
Year: 2023
Subjects: Νευροφλεγμονή
Νευρολογικές επιπλοκές
Ιός επίκτητης ανοσοανεπάρκειας ανθρώπου
Neuroinflammation
Neurological complications
HIV

description: Σκοπός της παρούσας μελέτης είναι η βιβλιογραφική ανασκόπηση της κλινικής έκφρασης των φλεγμονωδών διεργασιών εντός του νευρικού συστήματος και των ποικίλων νευρολογικών εκδηλώσεων, σε άτομα με HIV λοίμωξη. Ο HIV εισέρχεται στο κεντρικό νευρικό σύστημα νωρίς στην πορεία της λοίμωξης, μέσω της μετανάστευσης CD4+ T λεμφοκυττάρων που έχουν προσβληθεί από τον ιό διαμέσου του ενδοθηλίου των αγγείων και της μετανάστευσης των μολυσμένων μονοκυττάρων του αίματος. Στη συνέχεια τα μολυσμένα Τ-κύτταρα είναι ικανά να δημιουργήσουν μια διαμερισματοποιημένη δεξαμενή του ιού εντός του ΚΝΣ, μολύνοντας τα μακροφάγα, τη μικρογλοία και τα αστροκύτταρα, στα οποία συνεχίζει να αναπαράγεται και να μεταλλάσσεται τοπικά. Η αναπαραγωγή του ιού στο ΚΝΣ, η παραγωγή κυτταροκινών που προάγουν τη φλεγμονή καθώς και νευροτοξινών, συμβάλουν στην αυτοσυντηρούμενη νευροφλεγμονή και την επακόλουθη ιστική βλάβη. Οι νευρολογικές επιπλοκές μπορεί να εκδηλωθούν σε οποιοδήποτε στάδιο της HIV λοίμωξης, είναι ποικίλες και οποιοδήποτε τμήμα του νευράξονα μπορεί να προσβληθεί από τον ιό. Η νευροφλεγμονή αποτελεί ορόσημο της νευρογνωστικής διαταραχής – σχετιζόμενης με τον HIV και μαζί με την περιφερική νευροπάθεια αποτελούν τις πιο συχνές νευρολογικές επιπλοκές της HIV λοίμωξης. Η νευρογνωστική διαταραχή αντανακλά την επίμονη ενεργοποίηση του ανοσοποιητικού συστήματος, τη φλεγμονή και το οξειδωτικό στρες στο ΚΝΣ. Άλλες νευρολογικές εκδηλώσεις από την άμεση επίδραση του ιού, είναι η περιφερική νευροπάθεια. Έχουν προταθεί δύο μηχανισμοί για την πρόκληση της HIV περιφερικής νευροπάθειας. Ένας άμεσος διαμέσου της φλεγμονής των νευρώνων από τον HIV και ένας έμμεσος διαμέσου της δράσης των πρωτεϊνών του ιού, και της ενεργοποίησης των μακροφάγων με την επακόλουθη απελευθέρωση των νευροτοξικών φλεγμονωδών ουσιών TNFa και IL-1, οι οποίες οδηγούν σε κυτταρικό θάνατο των νευρικών κυττάρων. Στο στάδιο της πρωτολοίμωξης, η πιο συχνή νευρολογική εκδήλωση από το ΚΝΣ είναι η άσηπτη μηνιγγίτιδα που μπορεί να εκδηλωθεί ακόμη και πριν την ορομετατροπή και μπορεί να συνοδεύεται από πάρεση του προσωπικού νεύρου. Η πάρεση του προσωπικού νεύρου, η οποία μπορεί να αποτελεί και την πρώτη εκδήλωση της HIV λοίμωξης, μπορεί να είναι αμφοτερόπλευρη. Σε αυτό το στάδιο της λοίμωξης είναι δυνατό να εκδηλωθεί και η οξεία φλεγμονώδης απομυελινωτική πολυνευροπάθεια, η οποία συνοδεύεται από την εμφάνιση αυξημένου αριθμού κυττάρων στο ΕΝΥ. Καθώς η HIV νόσος εξελίσσεται, είναι δυνατόν να εμφανιστούν και άλλες νευρολογικές εκδηλώσεις είτε από τη χορήγηση της αντιρετροϊκής θεραπείας, είτε ως συνέπεια της ανασύστασης του ανοσοποιητικού συστήματος. Σε προχωρημένη ανοσοκαταστολή, υπάρχει κίνδυνος εμφάνισης καιροσκοπικών λοιμώξεων, όπως είναι η κρυπτοκοκκική μηνιγγίτιδα, η εγκεφαλίτιδα από κυτταρομεγαλοϊό, η τοξοπλάσμωση του εγκεφάλου και η προϊούσα πολυεστιακή λευκοεγκεφαλοπάθεια, καθώς και διαφόρων νεοπλάσματων με κυρίαρχο το πρωτοπαθές λέμφωμα του εγκεφάλου. Επιπρόσθετα καθώς ο πληθυσμός με HIV νόσο γηράσκει αυξάνει η πιθανότητα εκδήλωσης αγγειακών εγκεφαλικών επεισοδίων. Ο κίνδυνος είναι αυξημένος λόγω της επίδρασης των πρωτεϊνών του ιού στο τοίχωμα των αγγείων που ευνοεί την αθηρογένεση, των διαταραχών της πηκτικότητας και της αγγειοπάθειας και του φλεγμονώδους περιβάλλοντος που δημιουργείται με αποτέλεσμα την αύξηση της προθρομβωτικής διάθεσης. Η αντιρετροϊκή αγωγή έχει μειώσει τη νοσηρότητα και τη θνησιμότητα των ατόμων που ζουν με τον HIV και των επιπλοκών από το νευρικό σύστημα, ωστόσο, παραμένουν ερωτήματα σχετικά με την πιθανή νευροτοξικότητα των αντιρετροϊκών φαρμάκων.
description: HIV can attack the nervous system at all stages of HIV infection, causing various neurological manifestations-complications. The aim of this study is the literature review of the clinical expression of inflammatory processes within the nervous system as well as the various neurological manifestations in HIV infection. HIV enters the central nervous system early in the course of infection through the migration of virus infected CD4+ T lymphocytes across the vascular endothelium and the migration of infected blood monocytes. HIV-infected T-cells are able to establish a compartmentalized reservoir of the virus within the CNS, infecting macrophages, microglia, and astrocytes, in which it continues to replicate and mutate. Viral replication in the CNS, production of pro-inflammatory cytokines as well as neurotoxins, contribute to self-perpetuating neuroinflammation and subsequent tissue damage. Neurological complications can occur at any stage of HIV infection, they are varied, and any part of the nervous system can be affected by the virus. Neuroinflammation is a hallmark of HIV-associated neurocognitive disorder and together with peripheral neuropathy are the most common neurological complications of HIV infection. Neurocognitive impairment reflects persistent immune system activation, inflammation, and oxidative stress in the CNS. Other neurological manifestations from the direct effect of the virus are peripheral neuropathy. Two mechanisms have been proposed to cause HIV peripheral neuropathy. A direct one through the inflammation of neurons by HIV and an indirect one through the action of viral proteins, and the activation of macrophages with the subsequent release of the neurotoxic inflammatory substances TNFa and IL-1, which lead to cell death of nerve cells. In the acute stage, the most frequent neurological manifestation from the CNS is aseptic meningitis that can occur even before seroconversion and can be accompanied by facial nerve paresis. The paresis of the facial nerve, which can be the first manifestation of HIV infection, can be bilateral. At this stage of the infection, it is possible to manifest acute inflammatory demyelinating polyneuropathy, which is accompanied by the appearance of an increased number of cells in the CSF. As the HIV disease progresses, other neurological manifestations may appear either from the administration of antiretroviral therapy or because of the reconstitution of the immune system. In advanced immunosuppression, there is a risk of opportunistic infections, such as cryptococcal meningitis, cytomegalovirus encephalitis, toxoplasmosis of the brain, and progressive multifocal leukoencephalopathy, as well as various neoplasms with primary lymphoma of the brain being predominant. Additionally, as the population with HIV disease ages, the risk of stroke increases. The risk is increased due to the effect of viral proteins on the vessel wall that favors atherogenesis, coagulation disorders and vasculopathy, and the inflammatory environment created resulting in increased prothrombotic disposition. Antiretroviral therapy has significantly reduced the morbidity and mortality of people living with HIV, including the manifestation of complications from the nervous system, however, questions remain about the potential neurotoxicity of antiretroviral drugs.
description: Σε συνεργασία με: Ιατρικής (Δημοκρίτειο Πανεπιστήμιο Θράκης)